સૌરાષ્ટ્ર યુનિવસિર્ટીના ગુજરાતી ભાષાના અધ્યક્ષ પ્રો. નીતિન વડગામા પણ કહે છે કે, ” વિદ્યાર્થીઓમાં ગુજરાતી ભાષાનો સ્તર જે રીતે નબળો પડી રહ્યો છે તે ચિંતા અને ચિંતનનો વિષય છે અને તેની જવાબદારી માત્ર સરકારની નથી પણ વાલી અને વિદ્યાર્થીઓ પણ એટલા જ જવાબદાર છે. જો માતૃભાષા ટકશે તો સંસ્કૃતિ અને સાહિત્ય ટકશે. આ બંનેને ટકાવવા પણ માતૃભાષાને સમૃદ્ધ કરવી જરૂરી છે. ખાસ કરીને શાળા-કૉલેજોમાં ગુજરાતી ભાષાનંુ મહત્ત્વ વિદ્યાર્થીઓને સમજાવવાનું કામ થતંુ નથી પરિણામે આગળ જતા વિદ્યાર્થીઓને ગુજરાતી પ્રત્યેનો રસ ઓછો થતો જાય છે. કેટલાંક ઘરોમાં ગુજરાતી વાક્યોમાં અંગ્રેજી શબ્દોનો એવો ખોટો ઉપયોગ કરાય છે જેનાથી ભાષા ભેળસેળવાળી થઈ જાય છે. અંગ્રેજી સામે કોઈ વિરોધ નથી પણ સાચું ગુજરાતી બોલવાની ટેવ પરિવારના સભ્યોમાં પડે તે જરૂરી છે. વોટ્સ ઍપ. જેવા સોશિયલ મીડિયાના આક્રમણથી પત્રલેખન તો હવે ભાગ્યે જ જોવા મળે છે.”